b'\n_START_ARTICLE_\nWalang hanggang pagkabirhen ni Maria\n_START_PARAGRAPH_\nAng walang hanggang pagkabirhen ni Maria ay isang dogma at doktrina ng Simbahang Katolika, ito ay mahalagang bahagi ng pananampalatayang Kristiyano. Bahagi ng pananampalatayang ito ang aral at doktrina na si Maria ay isang birhen bago at matapos isilang si Hesus._NEWLINE_Ipinagdiriwang ng mga Kristiyano ang Walang Hanggang Pagkabirhen ni Maria tuwing Nobyembre 21, bilang memoriyal. Ito ay batay sa Talataan 7 ng Protoevangelium of James .\n_START_SECTION_\nPaglilihi kay Hesus\n_START_PARAGRAPH_\nSi Maria ay nagdalan-tao ayon sa kagustuhan ng Diyos, at ayon na rin sa nasusulat._NEWLINE_\xe2\x80\x9cMaglilihi ang birhen at magsisilang ng isang sanggol na lalaki_NEWLINE__NEWLINE_at tatawagin nila siyang Emmanuel na ibig sabihi\xe2\x80\x99y_NEWLINE__NEWLINE_Nasa-atin-ang-Diyos.\xe2\x80\x9d_NEWLINE_\xe2\x80\x93 Mateo 1:23_NEWLINE_Sinabi ni Maria sa anghel:_NEWLINE__NEWLINE_\xe2\x80\x9cPaanong mangyayari ito gayong di ako ginagalaw ng lalaki?\xe2\x80\x9d_NEWLINE_\xe2\x80\x93 Lukas 1:34\n_START_SECTION_\nDoktrina\n_START_PARAGRAPH_\nAng pagkabirhen ni Maria ay hindi lamang sa pagiging Ina kay Hesus, kundi pati na rin sa lahat ng muling maisisilang sa bagong buhay para sa Diyos Ama._NEWLINE_Kaya pagkakita ni Jesus sa ina at sa alagad na mahal niya na nakatayo sa tabi,_NEWLINE__NEWLINE_sinabi niya sa Ina: \xe2\x80\x9cBabae, hayan ang anak mo!\xe2\x80\x9d_NEWLINE__NEWLINE_pagkatapos ay sinabi naman niya sa alagad: \xe2\x80\x9cHayan ang iyong ina.\xe2\x80\x9d_NEWLINE__NEWLINE_At mula sa oras na iyon, tinanggap siya ng alagad sa kanyang tahanan._NEWLINE_\xe2\x80\x93 Juan 19:26-27_NEWLINE_Ang pagkabirhen ni Maria ay hindi lamang basta pagpigil sa pakikipagtalik na sekswal kundi ng positibong pagpapahalaga ng ganap at personal niyang dangal at paghahandog niya ng buong sarili sa Diyos.'